title: Kommissionens gennemførelsesforordning (EU) 2020/974 af 6. juli 2020 om registrering af en betegnelse i registret over beskyttede oprindelsesbetegnelser og beskyttede geografiske betegnelser »Pecorino del Monte Poro« (BOB)

text:
                  7.7.2020

                  DA

                  Den Europæiske Unions Tidende

                  L 215/11

         KOMMISSIONENS GENNEMFØRELSESFORORDNING (EU) 2020/974
         af 6. juli 2020
         om registrering af en betegnelse i registret over beskyttede oprindelsesbetegnelser og beskyttede geografiske betegnelser »Pecorino del Monte Poro« (BOB)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1151/2012 af 21. november 2012 om kvalitetsordninger for landbrugsprodukter og fødevarer (1), særlig artikel 15, stk. 1, og artikel 52, stk. 2, og
         ud fra følgende betragtninger:

                     (1)

                     Italiens ansøgning om registrering af betegnelsen »Pecorino del Monte Poro« er i overensstemmelse med artikel 50, stk. 2, litra a), i forordning (EU) nr. 1151/2012 blevet offentliggjort i Den Europæiske Unions Tidende (2).

                     (2)

                     Da Kommissionen ikke har modtaget indsigelser, jf. artikel 51 i forordning (EU) nr. 1151/2012, bør betegnelsen »Pecorino del Monte Poro« registreres.

                     (3)

                     Ved brev af 20. januar 2020 har de italienske myndigheder meddelt Kommissionen, at virksomheden Cooperativa Fattoria della Piana Società Agricola, der er etableret på deres område, lovligt har markedsført et produkt med betegnelsen »Pecorino Monteporo« og i den forbindelse vedvarende har anvendt denne betegnelse i mere end fem år, og at dette forhold er blevet påpeget i forbindelse med den nationale indsigelsesprocedure.

                     (4)

                     Eftersom virksomheden Cooperativa Fattoria della Piana Società Agricola opfylder de betingelser, som er fastsat i artikel 15, stk. 1, i forordning (EU) nr. 1151/2012, for i en overgangsperiode lovligt at kunne anvende betegnelsen efter dens registrering, bør virksomheden indrømmes en overgangsperiode på 3 år, hvori den lovligt kan anvende betegnelsen »Pecorino Monteporo«.

                     (5)

                     Foranstaltningerne i denne forordning er i overensstemmelse med udtalelse fra Komitéen for Kvalitetspolitikken for Landbrugsprodukter —

               VEDTAGET DENNE FORORDNING:

            Artikel 1
            Betegnelsen »Pecorino del Monte Poro« (BOB) registreres.
            Betegnelsen i stk. 1 henviser til et produkt i kategori 1.3 Oste i bilag XI til Kommissionens gennemførelsesforordning (EU) nr. 668/2014 (3).

            Artikel 2
            Virksomheden Cooperativa Fattoria della Piana Società Agricola har tilladelse til fortsat at anvende betegnelsen »Pecorino Monteporo« i en overgangsperiode på 3 år efter denne forordnings ikrafttræden.

            Artikel 3
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 6. juli 2020.

                  På Kommissionens vegne

               Ursula VON DER LEYEN

                  Formand

            (1)  EUT L 343 af 14.12.2012, s. 1.

            (2)  EUT C 333 af 4.10.2019, s. 19.

            (3)  Kommissionens gennemførelsesforordning (EU) nr. 668/2014 af 13. juni 2014 om fastlæggelse af regler for anvendelsen af Europa-Parlamentets og Rådets forordning (EU) nr. 1151/2012 om kvalitetsordninger for landbrugsprodukter og fødevarer (EUT L 179 af 19.6.2014, s. 36).